30. 1. 89 De Europæiske Fællesskabers Tidende Nr. C 23/13 
Udtalelse om situationen på Fællesskabets marked for sardin: fremtidsudsigter 
(89/C 23/07) 
Det økonomiske og sociale Udvalg besluttede den 15. december 1987 i henhold til forretnings­
ordenens artikel 20, stk. 4, at fremsætte udtalelse om situationen på markedet for sild og 
situationen på Fællesskabets marked for sardin. 
Det økonomiske og sociale Udvalg besluttede den 29. september 1988 at opsplitte dokumentet 
i to dele og at udarbejde to separate udtalelser. 
Det forberedende arbejde vedrørende situationen på Fællesskabets marked for sardin, frem­
tidsudsigter, henvistes til ØSU's sektion for landbrug og fiskeri, som udpegede Bensabat 
Ferraz Da Silva til ordfører. Sektionen vedtog sin udtalelse den 3. november 1988 på grundlag 
af ordførerens rapport. 
Det økonomiske og sociale Udvalg (ØSU) vedtog på sin 260. plenarforsamling den 
23. november 1988 enstemmigt følgende udtalelse. 
1. Generelle bemærkninger 
1.1. ØSU glæder sig over, at Kommissionen har taget 
initiativ til at analysere de økonomiske faktorer, der 
gør sig gældende inden for EF's sardinsektor, i lyset af 
den nylige udvidelse af Fællesskabet. 
1.2. I forbindelse med definitionen af nye retningslin­
jer for sektoren bør der tages højde for disse nye forud­
sætninger. 
1.3. Spaniens og Portugals tiltrædelse har vendt op 
og ned på situationen i denne sektor, og især på forhol­
det mellem produktionen i Middelhavet og i Atlanterha­
vet. Atlanterhavsproduktionen er steget fra 15% til 
70% af de samlede forsyninger, mens Middelhavet, 
som leverede 85 % af fangsterne i EF-10, nu kun tegner 
sig for 30%. 
1.4. Med hensyn til EF's marked for konserveret 
sardin, hvor der før var tale om underskud, er der nu 
globalt set overskud, hvis man medregner importen fra 
tredjelande i medfør af aftaler indgået af Fællesskabet. 
1.5. Som følge heraf bør man analysere situationen 
i lyset af de nye kendsgerninger, definere målsætninger­
ne for en sektorpolitik og afgøre, hvilke problemer der 
først og fremmest skal løses, samt gøre sig klart, hvilke 
midler og mekanismer, der er til rådigheid eller skal 
tilvejebringes. 
1.6. Det er ØSU magtpåliggende at understrege, at 
disse målsætninger skal indgå i den EF-politik, der 
bliver udformet for sektoren, også selv om de skal tage 
højde for de privilegerede handelsforbindelser mellem 
EF og visse tredjelande. 
1.7. ØSU finder, at Kommissionens beretning som 
helhed giver en klar analyse af den aktuelle situation i 
sektoren, dens store sårbarhed og dens betydning ud 
fra et økonomisk, men også -— og især — et socialt synspunkt, samt den kendsgerning, at det er nødvendigt 
og presserende at opretholde det nuværende fiskeri­
niveau samt aktiviteten i sektoren. 
1.8. ØSU konstaterer, at der på sardinområdet ikke 
er biologiske problemer for tiden, og at de eksisterende 
bestande af sardiner sagtens kan klare medlemsstaternes 
nuværende fangster, samt at fangsterne tilmed kan øges 
uden risiko for at forstyrre balancen. 
1.9. I mange af Fællesskabets regioner er det i overve­
jende grad havets ressourcer, som sikrer befolkninger­
nes økonomiske overlevelse. ØSU henleder opmærk­
somheden på de alvorlige sociale problemer, der kunne 
opstå som følge af foranstaltninger med henblik på at 
begrænse aktiviteten i sektoren (1). 
1.10. Aktiviteterne omkring sardinfiskeriet er selve 
grundlaget for mange kystsamfunds overlevelse i Portu­
gal, i det nordøstlige Spanien og i middelhavsregionerne 
i Spanien, Frankrig, Italien og Grækenland. 
1.11. Selv om ØSU er klar over, at det drejer sig om 
en indledende vurdering, som skal uddybes yderligere, 
beklager det dels de lidet opmuntrende perspektiver, 
der fremgår af Kommissionens rapport, og dels misfor­
holdet mellem de foreslåede støtteforanstaltninger og 
de konkrete problemer. 
1.12. Det pointeres ikke tilstrækkelig klart, at hvis 
der ikke findes løsninger, vil sardinfiskeriet blive for­
sømt eller opgivet, og fangstaktiviteten vil blive rettet 
mod bundfisk, med alle de konsekvenser som dette må 
forventes at ville få for bevarelsen af arterne. 
(J) Jf. ØSU's idtalelse om de sociale aspekter af situationen i 
havfiskeriet (EFT nr. C 237 af 12. 9. 1988, s. 1) og ØSU's 
udtalelse om situationen inden for EF's fiskerisektor og per­
spektiverne på mellemlang sigt (EFT nr. C 104 af 25. 4. 1988, 
s. 12). 
Nr. C 23/14 De Europæiske Fællesskabers Tidende 30. 1. 89 
Uanset de beskyttelsesforanstaltninger, der årligt vedta­
ges i EF, navnlig med hensyn til fiskekvoter og for­
ordninger om nettenes maskestørrelse, er havets afta­
gende ressourcer især i visse områder et spørgsmål, der 
skaber bekymring såvel i videnskabelige kredse som 
inden for selve erhvervet. 
1.13. ØSU har følgende kommentarer til Kommissio­
nens beretning: 
— Det snævre afhængighedsforhold mellem produk­
tion og industri og den kendsgerning, at man ikke 
kan skille sektorens forskellige brancher ad, kom­
mer ikke tydeligt nok frem i de konkrete løsninger. 
— Det fremgår indirekte, at EF's sardinindustri frem­
over vil blive konfronteret med endnu vanskeligere 
konkurrenceforhold som følge af de forpligtelser, 
EF har indgået over for tedjelande, uden at der bliver 
tale om passende kompensationsforanstaltninger, 
som ville gøre det muligt for de berørte parter i EF 
at imødegå den ugunstige situation, de er bragt i. 
— Der foreslås ingen ledsageforanstaltninger af generel 
karakter med henblik på at dæmme op for nedgan­
gen i sektoren for sardin og forarbejdede produkter. 
— Det sociale aspekt er fuldstændig udeladt trods de 
nuværende vanskeligheder i sektoren og de proble­
mer, der kan ventes fremover, bl. a. på grund af 
virkningerne af forpligtelserne over for tredjelande. 
1.14. I betragtning af, hvor store opgaver der skal 
løses, og hvor mange EF-aktioner der er nødevendige 
for moderniseringen af flåden og forbedringen af forar­
bejdningsindustriens og afsætningsleddets funktion, op-
kader ØSU spørgsmålet, om Kommissionen ikke burde 
forbedre koordineringen af de eksisterende struktur-
og markedsmekanismers anvendelse og de specifikke 
foranstaltninger, der vil blive vedtaget. 
1.15. Kommissionen erkender, at Spanien og Portu­
gal har særlige vanskeligheder i denne sektor. Ikke desto 
mindre vil situationen have en tendens til at forværres 
yderligere for hele EF's sardinsektor, nu hvor der fra 
1. januar 1989 er indrømmet Marokko et årligt toldkon­
tingent på 17 500 tons forarbejdede og konserverede 
sardiner til nulsats. 
1.16. I betragtning af sektorens økonomiske og so­
ciale betydning, især i disse lande, samt behovet for at 
foretage passende tilpasninger, hvilket Kommissionen 
også selv er inde på, foreslår ØSU dog, at Kommissio­
nen undersøger muligheden for at ty til den i artikel 32, 
afsnit X, i forordning (EØF) nr. 4028/86 omhandlede 
fællesskabsmekanisme for Portugals og det nordvestlige 
Spaniens vedkommende. 
1.16.1. Denne mekanisme ville ikke blot gøre det 
muligt at forebygge visse vanskeligheder og begrænse 
skævheder og tab af konkurrenceevne, men kunne lige­
ledes bidrage til fremover at fjerne de strukturelle mang­
ler i sektoren. 2. Særlige bemærkninger 
2.1. Forsyningen 
2.1.1. ØSU mener ligesom Kommissionen, at det er 
nødvendigt at sætte ind på at modernisere flåden, såle­
des at man får forbedret kvaliteten af det produkt, der 
leveres til forbrugeren og industrien. Opretholdelsen af 
den eksisterende produktionskapacitet ansporer også 
til konstruktion af nye skibe, hvorved de nødvendige 
tekniske løsninger til produktivitets- og kvalitetsforbed­
ring af landede fangster kan tilvejebringes. 
2.1.2. ØSU understreger, at en forbedring af los­
nings- og håndteringsprocedurerne er af vital betydning 
for en forynget flådes effektivitet, hvilket forudsætter, 
at der ligeledes på dette felt gennemføres de nødvendige 
tilpasninger. 
2.1.3. Som følge af sektorens særlige sårbarhed og 
de vanskeligheder, producenterne er konfronteret med, 
bør man efter ØSU's opfattelse fremme andre metoder 
til afsætning af lagrene end de traditionelle, herunder 
især metoder, som vil sikre sektoren den største værdi­
tilvækst. 
2.1.4. Producentorganisationerne har en vigtig rolle 
at spille på dette område. De er særligt egnede til at 
opfølge disse målsætninger eller at føre dem ud i praksis 
og bør støttes med henblik herpå. 
2.2. Forarbejdning 
2.2.1. EF's konservesindustri, som er af stor betyd­
ning for den økonomiske ligevægt i mange regioner, er 
en vigtig faktor på sardinmarkedet, hvor den i visse 
medlemsstater repræsenterer 50% af produktionen. 
Konservesindustrien har især i disse medlemsstater 
behov for støtte med henblik på modernisering, speciali­
sering og diversificering af produktionen. 
2.2.2. ØSU finder dog, at indsatsen primært må kon­
centreres om den teknologiske innovation, som mulig­
gør en større diversificering af tilberedningerne, en 
forbedring af kvaliteten og en mere tiltrækkende præ­
sentation, hvilket vil have en helt sikker indvirkning på 
forbruget. 
2.2.3. ØSU finder, at forbrugsstrukturen for hele EF 
antyder, at der stadigvæk kan gøres visse fremskridt. 
Det forekommer ligeledes muligt at øge eksporten til 
tredjelande. 
2.2.4. ØSU konstaterer, at visse af konservesindus­
triens problemer — og især dens økonomiske og kom­
mercielle vanskeligheder — skærpes på grund af tredje­
landeimportens andel i det samlede forbrug i EF. 
Hertil kommer, at de priser, som tredjelandene opererer 
med, i visse tilfælde må formodes at ligge under de reele 
30. 1. 89 De Europæiske Fællesskabers Tidende Nr. C 23/15 
omkostninger i disse lande. ØSU beder Kommissionen 
om at tage dette problem op. 
2.2.5. ØSU understreger, hvor vigtige aftalerne mel­
lem Fællesskabet og tredjelande er set ud fra et politisk 
og økonomisk synspunkt. Man må dog ikke des mindre 
holde sig den konkrete situation i EF in mente, især når 
det drejer sig om handelsaftaler, der kan skabe ubalance 
på EF-markedet eller medføre situationer, hvor en med­
lemsstat bliver ugungstigt stillet. Hvis dette er tilfældet, 
bør aftalerne indbefatte passende kompensationsforan-
staltninger til gavn for de hårdest ramte sektorer i EF. 
Der er klart, at kompensationsforanstaltningerne kun 
er en nødløsning. 
Den eneste holdbare EF-politik på området ville bestå 
i at fastsætte et niveau for importen, som harmonerer 
med sardinflådens og forarbejdningsindustriens kapaci­
tet i EF. 
2.2.5.1. ØSU minder én gang for alle om, at udgifter­
ne i forbindelse med sådanne aktioner ikke bør opføres 
på fiskeribudgettet. 
2.2.6. Med hensyn til importen, og især med henblik 
på at forebygge konkurrenceforvridning, tilslutter ØSU 
sig de af Kommissionen foreslåede foranstaltninger med 
hensyn til oprettelse af mindstekvaliteitsnormer for sar­
din. ØSU mener desuden, at EF med henblik på at 
skabe større gennemsigtighed på konkurrenceområdet 
bør træffe aftaler om indførelsen af en tærskelpris for 
sardin fra tredjelande og især fra Marokko. 
2.2.7. Det ser ud til at genoprettelsen og stryrkelsen 
af sektoren ligeledes forudsætter øgede investeringer til 
forskning i fisketeknologi med det formål at finde nye 
»tilberedninger« og en mere tiltrækkende »præsenta­
tion« af produkterne, som også skal være lettere at 
tillave og servere. 
2.2.8. ØSU's opfattelse er, at Kommissionen bør 
undersøge, hvorledes sardinmarkedet kan udvides, her­
under mulighederne af fødevarehjælp til betrængte re­
gioner. 
2.3. Afsætning 
2.3.1. Hvis det skal lykkes at skabe en global æn­
dring af forbrugsstrukturen bl. a. ved at udvide det 
indre marked for både konserveret og fersk sardin og 
for de nye tilberedninger, bør man overholde meget 
strikse kvalitetskriterier. 
Bryssel, den 23. november 1988. 2.3.2. På den anden side kan det ikke undgå at bidra­
ge til udvidelsen af EF's sardinmarked, at man søger 
nye anvendelsesmuligheder for sardin, i form af fileter, 
skiver, fars, surimi eller marinering og røgning osv., og 
samtidig vil man bidrage til at bevare en sektor, som 
er af uhyre stor interesse for EF. 
2.3.3. En mere dynamisk markedsføringsindsats med 
henblik på at finde nye markeder og sikre optimal 
udnyttelse af det nuværende marked kan kun ske ved 
en bedre forvaltning og via stimulerende foranstaltnin­
ger, på EF-plan. 
2.3.4. ØSU støtter gennemførelsen af en større rekla­
mekampagne for at øge forbruget, især i landene i 
Nordeuropa, hvor den proteinrige sardin ikke indgår i 
de traditionelle spisevaner. 
2.3.5. ØSU beklager forsinkelsen med hensyn til ved­
tagelsen og offentliggørelsen af de i artikel 29 i forord­
ning (EØF) nr. 4028/86 omtalte gennemførelsesbestem­
melser. 
3. Konklusion 
3.1. ØSU finder, at Kommissionen bør uddybe den 
analyse, den har påbegyndt i den foreliggende beret­
ning, med henblik på at definere grundlaget for en 
sammenhængende politik for hele sektoren på baggrund 
af de nye vilkår og de meget forskellige situationer, der 
findes inden for EF's grænser. 
3.2. ØSU stiller sig positivt til princippet om betaling 
af en midlertidig godtgørelse til Spanien og Portugal, 
som foreslået af Kommissionen. 
3.3. ØSU tilskynder Kommissionen til at undersøge 
muligheden af at gennemføre andre foranstaltninger af 
strukturel art, som vil kunne bidrage til gennemførelsen 
af de opstillede målsætninger. 
3.4. ØSU er af den opfattelse, at EF-sardinsektorens 
særlige karakteristika gør det umuligt at opfylde mål­
sætningerne om øget kvalitet og effektivitet og om 
mere innovation og øget diversificering, hvis man ikke 
mobiliserer helt exceptionelle finansielle, menneskelige 
og tekniske ressourcer inden for rammerne af ledsage­
foranstaltningerne, som skal have opbakning fra samtli­
ge sektorens parter. 
Alberto MASPRONE 
Formand for 
Det økonomiske og sociale Udvalg